# VASTUULLISUUS - Turvallinen toimintaympäristö

**SAUL turvallisuus- ja terveystapamme**

Liikunta ja urheilu ovat avoimia kaikille. Aikuisurheilun tarkoituksena on olla elämäniloa ja myönteisiä kokemuksia tarjoava harrastus, jossa ei hyväksytä kiusaamista, häirintää tai muuta epäasiallista käytöstä.

SAUL:n toiminnassa turvallisuusteen kiinnitetään huomiota:

**Toiminnan periaatteet**

* Toiminnan pohjana ovat SAUL:n arvot - Positiivisesti kohti liikunnallisia tavoitteita.
* SAUL:n missio on edistää terveyttä ja toimintakykyä ylläpitävää laaja-alaista harrastus- koulutus- ja kilpailutoimintaa jokaiselle omalla tasollaan.
* SAUL:n säännöissä on kirjaukset sitoutumisesta urheilun reilun pelin periaatteisiin.
* SAUL on luomassa turvallista tilaa urheilijoille, valmentajille, huoltajille ja henkilöstölle
* SAUL:n toiminnassa kiusaaminen on kielletty.
* SAUL:n sosiaalisen median alustoilla puututaan epäasiallisiin kommentteihin.
* SAUL:n toiminnassa huomioidaan kaikenikäiset. SAUL järjestää toimintaa koko elinkaaren ajan. Iäkkäin toimintaan osallistuva on 105-vuotias.
* Liitolla on toimintamalli epäasialliseen käytökseen ja sitoutuminen urheiluyhteisön keskitettyyn kurinpitoon
	+ Mallin mukaan kunnioitamme jokaisen liikkujan ikää, lajia ja henkilökohtaisia ominaisuuksia. Kohtelemme jokaista tasavertaisesti. SAUL ei hyväksy epäasiallista käytöstä toiminnassaan, Liittoon voi olla yhteydessä ongelmatapauksissa ja hakea apua. Yhteydenotot vastaanotetaan toimiston kautta. Tarvittaessa puutumme epäasialliseen käytökseen. Mikäli kyseessä on vakava epäasiallinen käytös tai rikkomus, asian käsittely siirtyy Urheiluyhteisön keskitetyn kurinpidon käsiteltäväksi.
* SAUL toimintamalli epäasialliseen käytökseen tarkastetaan vuosittain.

**Hallinto ja henkilöstö**

* Työterveyshuolto on järjestetty asianmukaisesti.
* Työterveyden kirjallinen työpaikkaselvitys tehdään lain edellyttämin määräajoin.
* Työterveyden toimintasuunnitelma päivitettiin (Terve Työpaikka - tavoitteet ja sisältö yhteistyölle).
* SAUL on jäsen Sporttitalon yhteisessä työsuojelutoiminnassa.
* Kokouksiin on mahdollista osallistua läsnä tai etäyhteydellä. Etäkokouksia painotetaan.
* Toimihenkilöillä on viikko - ja kuukausikokoukset.
* Toimihenkilöille järjestetään kehityskeskustelut.

**Tapahtumien järjestäjät**

* Tapahtumien ja kilpailun järjestäjillä on yleisötilaisuuden turvallisuus- ja pelastussuunnitelma sekä terveysturvallisuus ohjeistus
* Yleisötilaisuusilmoituksen teko tarvittaessa
* Erityisryhmien huomioiminen: kirjaukset järjestämissopimuksessa
* Tapahtumien ja kilpailun järjestäjiltä edellytetään asianmukaiset logistiikkaohjeet mm. tapahtumakartta, reittiohjeet, opasteet sekä kyltitykset.
* Liitolla on liikunnan toiminnanvastuuvakuutus sekä vapaaehtoistyön tapaturmavakuutus

**Sidosryhmät**

* Liiton verkkosivuilla on tietoa ja linkit:
	+ SUEK:n- palveluihin
	+ Väestöliiton verkkosivuille sekä Et ole yksin- palveluun
	+ Ihmisoikeusliiton Älä Riko Urheilua- palveluun

Asiakirja on hyväksytty 11.5.2023 hallituksen kokouksessa.

Toteutumista seurataan vuosittain ja päivitetään tarvittaessa.